“บล.ไทยพาณิชย์”เปิด 6 หุ้นเด่นกำไรแกร่ง! ชูCHG อัพไซด์สูง46% ลุ้นผลงานฟื้นตัว-ราคาLaggard
"บล.ไทยพาณิชย์" เปิด 6 หุ้นเด่นกำไรแกร่ง! ชู CHG อัพไซด์สูง 46% ลุ้นผลงานฟื้นตัว-ราคา Laggard
2 พ.ค. 2561

ผู้สื่อข่าวรายงานว่า บล.ไทยพาณิชย์ ระบุในบทวิเคราะห์ โดยแนะนำหุ้นเดือนพ.ค.อยู่ในธีม Earnings play ซึ่งได้แก่ AAV ,BDMS ,CHG ,PTT ,SAT และVGI
โดยบริษัท เอเชีย เอวิเอชั่น จำกัด (มหาชน) หรือ AAV ให้ราคาเป้าหมาย 7 บาท แนวต้าน 6.20 บาท แนวรับ 5.80 บาท Cut Loss 5.45 บาท โดยมองว่ากำไรไตรมาส 1/2561 และปี 2561 โดดเด่น มีโครงการเชื่อม 3 สนามบินที่จะสร้างโอกาสทางธุรกิจ
ทั้งนี้ หากคำนวณราคาหุ้นล่าสุดปิดตลาดวันนี้ (2 พ.ค.61) ที่ระดับ 6 บาท คิดเป็นอัพไซด์ 16.66% จากราคาเป้าหมาย
ขณะเดียวกันบริษัท กรุงเทพดุสิตเวชการ จำกัด(มหาชน) หรือ BDMS ให้ราคาเป้าหมาย 27.50 บาท แนวต้าน 24 บาท และ 24.60 บาท แนวรับ 22 บาท Cut Loss 21 บาท โดยมองว่ากำไรฟื้นตัวเด่นทั้งไตรมาส 1/2561 และปี 2561 ขณะที่มีกระแสเติบโตของประกันสุขภาพหนุนธุรกิจ
ทั้งนี้ หากคำนวณราคาหุ้นล่าสุดปิดตลาดวันนี้ (2 พ.ค.61) ที่ระดับ 22.80 บาท คิดเป็นอัพไซด์ 20.61% จากราคาเป้าหมาย
ด้าน บริษัท โรงพยาบาลจุฬารัตน์ จำกัด (มหาชน) หรือ CHG ให้ราคาเป้าหมาย 2.90 บาท แนวต้าน 2.16 บาท และ 2.30 บาท แนวรับ 1.95 บาท Cut Loss 1.86 บาท โดยคาดว่ากำไรไตรมาส 1/2561 จะฟื้นตัว ขณะที่ราคาหุ้นยัง Laggard กลุ่ม นอกจากนี้ยังมี Valuation น่าสนใจ
ทั้งนี้ หากคำนวณราคาหุ้นล่าสุดปิดตลาดวันนี้ (2 พ.ค.61) ที่ระดับ 1.98 บาท คิดเป็นอัพไซด์ 46.46% จากราคาเป้าหมาย
อีกทั้ง ให้ราคาเป้าหมายบริษัท ปตท. จำกัด (มหาชน) หรือ PTT ที่ 62 บาท แนวต้าน 60 บาท และ 62 บาท แนวรับ 56 บาท Cut Loss 54 บาท โดยคาดว่ากำไรจะทำจุดสูงสุดใหม่ต่อในปี 2561 ด้านราคาหุ้นปรับตัวลดลงสะท้อนแรงขายเรื่องแตกพาร์แล้ว
ทั้งนี้ หากคำนวณราคาหุ้นล่าสุดปิดตลาดวันนี้ (2 พ.ค.61) ที่ระดับ 57 บาท คิดเป็นอัพไซด์ 8.77% จากราคาเป้าหมาย
ขณะที่ ให้ราคาเป้าหมายบริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT ที่ 26 บาท แนวต้าน 23 บาท และ 24 บาท แนวรับ 21.50 บาท Cut Loss 20.50 บาท โดยคาดว่ากำไรไตรมาส 1/2561 จะฟื้นตัวทั้งจากไตรมาสก่อนและจากปีก่อนก่อนไตรมาส 1/2561 ขณะที่อุตสาหกรรมยานยนต์เติบโตดีต่อเนื่อง
ทั้งนี้ หากคำนวณราคาหุ้นล่าสุดปิดตลาดวันนี้ (2 พ.ค.61) ที่ระดับ 21.50 บาท คิดเป็นอัพไซด์ 20.93% จากราคาเป้าหมาย
อีกทั้ง บริษัท วี จี ไอ โกลบอล มีเดีย จำกัด (มหาชน) หรือ VGI ราคาเป้าหมาย 10 บาท แนวต้าน 8.15 บาท และ 8.30 บาท แนวรับ 7.60 บาท Cut Loss 7.40 บาท โดยคาดว่ากำไรไตรมาส 4/2561 จะเติบโตเด่น ขณะที่การเข้าซื้อธุรกิจโลจิสติกส์ Kerry จะสร้างมูลค่าให้กับบริษัท
ทั้งนี้ หากคำนวณราคาหุ้นล่าสุดปิดตลาดวันนี้ (2 พ.ค.61) ที่ระดับ 7.70 บาท คิดเป็นอัพไซด์ 30% จากราคาเป้าหมาย